Diari Oficial de la Generalitat Valenciana


Sumari del DOGV 2247, del 18-04-1994 (1994/831153)

ORDRE de 22 de març de 1994, de la Conselleria de Sanitat i Consum, per la qual aprova diverses delegacions d'atribucions en matèria de personal en favor de diferents òrgans de la Conselleria.
------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/03/22/(1)/dof/vci/html**

### Dades del document

Número de DOGV
:   2247

Data del DOGV
:   18-04-1994

Secció del DOGV
:   DISPOSICIONS GENERALS

Número del document
:   1994/831153


Data del document
:   22-03-1994

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 22 de març de 1994, de la Conselleria de Sanitat i Consum, per la qual aprova diverses delegacions d'atribucions en matèria de personal en favor de diferents òrgans de la conselleria.[94/2314]  
L'experiència adquirida durant el període de vigència de les ordres de 2 de desembre de 1991 i de 21 de juny de 1993 ha ratificat l'adequació de la delegació com a instrument per assolir major eficàcia en la gestió i la resolució dels assumptes de personal.  
L'article 46 de la Llei de Pressupostos de la Generalitat Valenciana per a l'exercici 1994, que suprimeix el Servei Valencià de Salut com a ens autònom, i el Decret 37/1994, de 21 de febrer, del Govern Valencià, pel qual s'aprova el Reglament Orgànic i Funcional de la Conselleria de Sanitat i Consum, han produït modificacions importants en els òrgans competents en matèria de personal, a les quals cal adaptar l'ordre de delegació vigent.  
Per tant, a l'empara del que disposen l'article 68 de la Llei 5/1983, de 30 de desembre, de Govern Valencià, i l'article 5.11 del Decret 37/1994, de 21 de febrer, del Consell de la Generalitat Valenciana, delegue o autoritze les delegacions que conté aquesta ordre i, consegüentment:  
ORDENE:  
Article primer  
Per delegació del conseller o del secretari general de la Conselleria de Sanitat i Consum, el director general del Servei Valencià de Salut, respecte de tot el personal que presta els seus serveis en les institucions sanitàries dependents de la Conselleria de Sanitat i Consum, exercirà les competències següents:  
a) Formular propostes de modificació de les plantilles de llocs de treball.  
b) La convocatòria i la resolució de les proves selectives per a l'accés de personal.  
c) La convocatòria i la resolució dels concursos per a la provisió de llocs de treball.  
d) El nomenament de personal fix i la formalització dels contractes de treball indefinits.  
e) Acordar les comissions de serveis i autoritzar les que sol·liciten altres organismes, així com de qualsevol altra modalitat d'adscripció no definitiva.  
f) Acordar els nomenaments provisionals per a l'ocupació de llocs de treball en què s'exigesca titulació superior, i aquells per als quals es propose personal dependent d'altra institució sanitària, sempre que siguen d'inajornable necessitat i no siga possible la substitució reglamentària per part de l'inferior immediat. Queden exceptuats d'aquesta delegació els nomenaments provisionals de gerents i personal directiu de les àrees de salut i institucions sanitàries.  
g) L'autorització per a la cobertura de llocs de treball bàsics vacants i l'autorització de contractació de personal per atendre les situacions extraordinàries i urgents d'acumulació de tasques.  
h) La iniciació i la resolució d'expedients disciplinaris i la imposició de sancions per faltes greus i molt greus, així com, si cal, acordar l'establiment de qualsevol mesures de cautela sobre la persona inculpada.  
i) La convocatòria i la concessió al personal d'institucions sanitàries del complement específic per dedicació exclusiva en els llocs de treball que corresponga, així com l'acceptació de la seua renúncia.  
j) La proposta al conseller de nomenaments i cessaments del personal directiu de les institucions sanitàries i àrees de salut.  
k) L'establiment de l'horari i els sistemes de control corresponents.  
l) L'establiment dels plans de vacances del personal i del corresponent règim de substitucions.  
m) Les ofertes d'integració com a personal estatutari i les d'incorporació com a facultatius especialistes de districte i la resolució de les ofertes d'integració en equips d'atenció primària.  
n) L'aprovació dels plans de modificació d'organització del treball en assistència especialitzada i dels programes d'assistència del Servei Valencià de Salut.  
o) Representar la conselleria en les negociacions amb les centrals sindicals.  
Article segon  
Per delegació del conseller o del secretari general de la conselleria, el director per a la Gestió de Personal exercirà les funcions següents, respecte al personal que presta els seus serveis en les institucions sanitàries dependents de la Conselleria de Sanitat i Consum:  
a) L'emissió d'instruccions en matèria de gestió de personal i retributiva.  
b) El nomenament o la contractació temporal del personal necessari per a la cobertura de llocs de treball bàsics vacants i per atendre situacions extraordinàries i urgents d'acumulació de tasques.  
c) L'extensió de les diligències de presa de possessió i cessament que aquesta norma no delega expressament en altres òrgans.  
d) La resolució de les sol·licituds de pròrroga de les preses de possessió.  
e) Els reingressos al servei actiu del personal quan no es dispose de reserva de plaça ni hagen de concedir-se a través de procediments regulats que atribuesquen la seua resolució a altres òrgans.  
f) La declaració d'incompatibilitat i el reconeixement exprés de compatibilitat, així com la declaració d'excedència per incompatibilitat.  
g) La resolució de recursos ordinaris contra actes dels tribunals que hagen d'intervenir en les convocatòries de selecció o provisió de llocs de treball.  
h) La resolució dels recursos ordinaris i les reclamacions prèvies a la via judicial laboral en matèria de personal llevat les que es relacionen amb el règim retributiu.  
i) La concessió de permisos i llicències de durada superior a tres mesos.  
j) La concessió al personal sanitari d'ajudes per a la participació en cursos i seminaris, elaboració de ponències, realització de publicacions i altres activitats científiques, així com la concessió d'ajudes d'estudis.  
k) L'acceptació de les renúncies als nomenaments de personal de caràcter fix.  
l) El reconeixement del grau personal als funcionaris sanitaris.  
m) El registre del personal sanitari del Servei Valencià de Salut.  
Article tercer  
Per delegació del conseller o del secretari general de la Conselleria de Sanitat i Consum, el cap de l'Àrea de Recursos Humans de la conselleria esmentada exercirà les següents competències respecte al personal que presta els seus serveis en les institucions sanitàries dependents de la Conselleria de Sanitat i Consum:  
a) La declaració de les situacions administratives d'excedència especial en actiu i de situació especial en actiu, excepte les que corresponguen per vinculació temporal a altre lloc de treball bàsic per millora d'ocupació.  
b) La declaració d'excedència forçosa, especial o de serveis especials del personal per exercici d'un càrrec públic.  
c) El reconeixement de serveis previs prestats a l'administració en els supòsits de prestació de serveis, en tot o en part, fora de les institucions sanitàries de la Seguretat Social.  
d) Autoritzar les dispenses horàries per exercici d'activitats sindicals.  
e) Donar la conformitat i el cessament a les sol·licituds d'alliberament total o parcial de representants sindicals.  
Article quart  
Per delegació del conseller, del secretari general de la Conselleria de Sanitat i Consum o del director per a la Gestió de Personal del Servei Valencià de Salut, els directors territorials de la conselleria i, en el seu cas, els gerents de les àrees de salut exerciran les competències següents:  
1. La gestió de les borses de treball sectorials per a la vinculació temporal de personal a les institucions sanitàries dependents de la Conselleria de Sanitat i Consum.  
2. Respecte a tot el personal que preste serveis en institucions sanitàries del seu àmbit territorial dependents de la Conselleria de Sanitat i Consum, la resolució dels recursos ordinaris i les reclamacions prèvies a la via judicial laboral que s'interposen contra actes i resolucions dictades en execució de competències relacionades amb el règim retributiu.  
3. Respecte al personal de quota i dels funcionaris tècnics de l'estat al servei de la sanitat local, metges, practicants i llevadors, mentre no s'integren en equips d'atenció primària, exerciran a més les següents funcions:  
a) El nomenament o la contractació temporal del personal necessari per a substituir personal amb dret a reserva de lloc de treball, així com la facultat d'acordar acumulacions amb caràcter transitori al titular d'un altre lloc de treball i l'extensió de diligències de presa de possessió i cessament.  
b) La concessió de prestacions d'acció social d'ajuda per a la criança de fills menors de 6 anys, auxili per mort i del complement de pensió de jubilació.  
c) El reconeixement de triennis i antiguitat a efectes retributius.  
d) El reconeixement dels serveis previs prestats en institucions sanitàries de la Seguretat Social i del nou còmput i valoració de triennis a conseqüència del reconeixement.  
e) La declaració de les situacions administratives de jubilació, d'excedència voluntària llevat de la que corresponga a l'exercici de dos llocs de treball incompatibles en el sector públic, d'excedència per a l'atenció de fills, i les derivades de malalties i de la prestació del servei militar.  
f) La declaració de la situació especial en actiu del personal sanitari no facultatiu que corresponga per vinculació temporal a un altre lloc de treball bàsic per millora d'ocupació.  
g) Les certificacions en matèria de personal.  
Article cinquè  
Per delegació del conseller o del secretari general de la Conselleria de Sanitat i Consum, els gerents o directors de les institucions sanitàries exerciran les competències següents:  
1. Respecte a tot el personal de la seua demarcació respectiva:  
a) El control horari i de l'assistència.  
b) La concessió de permisos i llicències reglamentaris amb l'excepció dels de durada superior a tres mesos.  
c) La imposició de sancions per falta lleu i la proposta d'instrucció d'expedients disciplinaris per falta greu o molt greu.  
d) Els nomenaments provisionals, sempre que siguen de necessitat inajornable i no siga possible la substitució reglamentària per part de l'inferior immediat, amb l'excepció del personal directiu i dels llocs de treball en què s'exigesca titulació superior.  
e) L'aprovació del calendari de vacances.  
2. Respecte al personal de la seua demarcació respectiva, excepte el personal de quota i els funcionaris tècnics de l'estat al servei de la sanitat local, metges, practicants i llevadors, mentre no s'integren en equips d'atenció primària:  
a) El nomenament o la contractació temporal del personal necessari per a cobrir les substitucions del personal amb dret a reserva del lloc de treball en les plantilles de la institució, així com el cessament del personal temporal de la institució, siga quina siga la causa del seu nomenament o contractació.  
b) L'extensió de les diligències de presa de possessió incorporació o cessament.  
c) La declaració de les situacions administratives de jubilació, d'excedència voluntària llevat de la que corresponga a l'exercici de dos llocs de treball incompatibles en el sector públic, d'excedència per a l'atenció de fills, i les derivades de malaltia i de prestació del servei militar.  
d) La declaració al personal estatutari no sanitari i no facultatiu de la situació especial en actiu que corresponga per vinculació temporal a un altre lloc de treball bàsic per millora d'ocupació.  
e) El reconeixement de triennis i d'antiguitat a efectes retributius.  
f) El reconeixement de serveis previs prestats en institucions sanitàries de la Seguretat Social i del nou còmput i valoració de triennis conseqüència del reconeixement.  
g) La concessió de prestacions d'acció social d'ajuda per a criança de fills menors de 6 anys, auxili per mort i del complement de pensió de jubilació.  
h) El reconeixement del dret a la percepció de les quanties que, com a millora de les prestacions de seguretat social, recullen els articles 36, en relació amb el 45, ambdós de l'Estatut de Personal Sanitari.  
i) L'assignació de llocs de treball bàsics de cada categoria, per a tot el personal amb destinació en els seus respectius centres.  
j) Les certificacions en matèria de personal.  
k) La firma de contractes de treball en pràctiques en llocs de treball de formació sanitària especialitzada.  
DISPOSICIONS ADDICIONALS  
Primera  
En cas de vacant, absència o malaltia dels titulars dels òrgans esmentats en aquesta ordre, seran substituïts, quant a l'exercici de les seues competències en matèria de personal, de la següent manera:  
a) El director general del Servei Valencià de Salut, pel director per a la Gestió de Personal.  
b) El director per a la Gestió de Personal, pel cap de l'Àrea de Personal.  
c) Els directors territorials de la conselleria o gerents d'àrees de salut, pels secretaris de les direccions territorials o àrees de salut.  
d) Els gerents o directors de les institucions sanitàries, pels directors de gestió i serveis generals o administradors d'institucions sanitàries.  
Segona  
Les delegacions acordades per aquesta ordre en favor dels directors o gerents d'institucions sanitàries seran exercides pel director del Centre de Transfusió de la Comunitat Valenciana respecte a tot el personal que hi presta serveis.  
Tercera  
Els membres de tribunals, juntes avaluadores, comissions de valoració, i altres òrgans col·legiats constituïts per a la selecció de personal o per a la provisió de llocs de treball, seran nomenats pel conseller de Sanitat i Consum a proposta del director general del Servei Valencià de Salut.  
DISPOSICIÓ DEROGATÒRIA  
Queden derogades totes les normes d'igual o inferior rang que s'oposen a aquesta i, en particular, l'Ordre de 21 de juny de 1993, de la Conselleria de Sanitat i Consum (DOGV núm. 2064, de 09.07.93).  
DISPOSICIÓ FINAL  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 22 de març de 1994  
El conseller de Sanitat i Consum,  
JOAQUÍN COLOMER SALA


Còpia Permalink ELI